《人日晴明》
明代·杨旦

海宇占人日，晨光放晓晴。云容风外敛，山色日边明。

灾沴消今岁，清平幸此生。乘除天意在，次第望秋成。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。